Συντεταγμένες: 46°9′12″N 5°36′22″E﻿ / ﻿46.15333°N 5.60611°E﻿ / 46.15333; 5.60611

Το **Ναντουά** (γαλλικά: Nantua) είναι κοινότητα στα ανατολικά της Γαλλίας, στην περιοχή Ωβέρνη-Ρον-Αλπ. Είναι υπονομαρχία του νομού Αιν με πληθυσμό 3.446 κατοίκους (2017).

Οι κάτοικοι αποκαλούνται Ναντουασιέν. Συχνά αναφέρονται και ως Κατολάρ, υποτιμητική ονομασία που τους απέδιδαν στο παρελθόν οι Καλβινιστές του γειτονικού φέουδου της Γενεύης, καθώς οι κάτοικοι της κοινότητας παρέμειναν καθολικοί.

Γεωγραφικά στοιχεία
-------------------

Η κοινότητα Ναντουά, η λίμνη και η οδογέφυρα Α40
Η κοινότητα Ναντουά βρίσκεται στο ανατολικό τμήμα του νομού Αιν, στη διοικητική περιοχή Ωβέρνη-Ρον-Αλπ, στη φυσική και ιστορική περιοχή Άνω Μπυζέ, στη Γαλλία. 

Έχει πληθυσμό 3.446 κατοίκους (2017) και έκταση 12,79 τετραγωνικά χιλιόμετρα.

Είναι η μία από τις τρεις υπονομαρχίες του νομού. Η απόσταση οδικώς από την πρωτεύουσα του νομού Μπουρ-αν-Μπρες είναι 50 χιλιόμετρα και από τις 2 άλλες υπονομαρχίες απέχει: από το Μπελέ 61 χιλιόμετρα και από το Ζεξ 67 χιλιόμετρα.

Η πόλη είναι κτισμένη σε ύψος 417 έως 1.125 μέτρα δίπλα στην ομώνυμη λίμνη και στους πρόποδες ενός υψηλού, ασταθούς ασβεστολιθικού βράχου, υπό συνεχή παρακολούθηση. Στα νότια υψώνεται το οροπέδιο Σαμουάζ.

Σε απόσταση 10 χιλιομέτρων βρίσκεται το χωριό Σαρίξ, γνωστό για τη λίμνη του, το σπήλαιο Σερά (το μεγαλύτερο σπήλαιο του νομού Αιν), τους καταρράκτες και τα μονοπάτια πεζοπορίας.

Ιστορία
-------

Το Δημαρχείο
Δείτε επίσης: Ιστορία του Αιν

Η πόλη σχηματίστηκε γύρω από ένα μοναστήρι Βενεδικτίνων, που ιδρύθηκε το 671 από τον Άγιο Αμάν και την εκκλησία στην οποία είχε ταφεί ο Κάρολος ο Φαλακρός. Το μοναστήρι των Βενεδικτίνων που χτίστηκε τον 8ο αιώνα καταστράφηκε κατά τις επιδρομές των Ούγγρων και τον 10ο αιώνα προσαρτήθηκε στο αββαείο του Κλυνύ.

Κατά τη διάρκεια του Β 'Παγκοσμίου Πολέμου, η περιοχή της κοινότητας Ναντουά διακρίθηκε για την ενεργή αντίσταση στους κατακτητές. Σε αντίποινα, οι Γερμανοί διοργάνωσαν αρκετές συλλήψεις μελών της αντίστασης. Κατά τη διάρκεια της 14ης Δεκεμβρίου 1943, 150 άνδρες ηλικίας μεταξύ 18 και 40 ετών συνελήφθησαν και οδηγήθηκαν στην απέλαση. Η πόλη απελευθερώθηκε το Σεπτέμβριο του 1944 από τα στρατεύματα που αποβιβάσθηκαν στην Προβηγκία.

Για τη δράση των κατοίκων του κατά τη διάρκεια του πολέμου, η πόλη Ναντουά τιμήθηκε με το μετάλλιο της Γαλλικής Αντίστασης από τον στρατηγό Σαρλ ντε Γκωλ το 1947. Της απονεμήθηκε επίσης ο πολεμικός σταυρός 1939-1945. Το μνημείο των απελαθέντων που βρίσκονται στις όχθες της λίμνης και ένα μουσείο της Αντίστασης υπενθυμίζουν τη δράση των μακί του νομού Αιν κατά τη διάρκεια του πολέμου.

Αξιοθέατα
---------

Η οδογέφυρα του Ναντουά
Το οροπέδιο Ρετόρ το χειμώνα
* Η λίμνη Ναντουά
* Το μνημείο των απελαθέντων του Αιν βρίσκεται στις όχθες της λίμνης
* Το Μουσείο Αντίστασης και Απέλασης του Αιν και Ωτ-Ζυρά παρουσιάζει περισσότερα από 15.000 αντικείμενα σε μια ζωντανή και σύγχρονη μουσειογραφία. Είναι ένα από τα πλουσιότερα μουσεία στη Γαλλία για τον Β' Παγκόσμιο Πόλεμο. Το μουσείο δημιουργήθηκε στα τέλη του 1983, στην παλιά φυλακή της πόλης που χρονολογείται από τα μέσα του 19ου αιώνα.
* Η εκκλησία Σαιν-Μισέλ έχει ταξινομηθεί ως ιστορικό μνημείο από τις 24 Ιουνίου 1907. Πρόκειται για μια ρομανική εκκλησία η οποία φιλοξενεί έναν πίνακα του Ντελακρουά: Το μαρτύριο του Αγίου Σεβαστιανού.
* Η οδογέφυρα A40 η οποία οδηγεί στη σήραγγα Σαμουάζ ύψους 76 μέτρων.
* Το οροπέδιο Ρετόρ, πάνω από την πόλη με γραφικά τοπία όπου έχουν γυριστεί αρκετές ταινίες σε φυσικό περιβάλλον, αλλά και ένα μέρος προοριζόμενο για σκι και για πεζοπορία.

Παραπομπές
----------

1. 1 2  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «populations légales/insee.fr».
6. ↑ . «habitants.fr/nantua/services-publics».
7. ↑ . «distance.to/Nantua,Ain/Bourg-en-Bresse».
8. ↑ . «distance.to/Nantua/Belley,Ain».
9. ↑ . «distance.to/Gex».
10. ↑  Stéphane Simonnet, Claire Levasseur (cartogr.) et Guillaume Balavoine (cartogr.) (préf. Olivier Wieviorka), Paris, éd. Autrement, coll. « Atlas-Mémoire », 2004 (1re éd.1994), 79 p. (ISBN 978-2-746-70495-4 et 2-746-70495-1,OCLC 417826733, notice BnF no FRBNF39169074), p 35
11. ↑ . «Notice no PA00116440 , base Mérimée, ministère français de la Culture».

Εξωτερικοί σύνδεσμοι
--------------------

* Η επίσημη ιστοσελίδα της πόλης (γαλλικά)
* Η ιστοσελίδα του Γραφείου Τουρισμού (γαλλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 151288322
* LCCN: n82028287
* GND: 4342052-7
* BNF: cb11973291q (data)

 |

 |